description: Албания изкоренява масивите с канабис с рекордна бързина, но повсеместната корупция и провалът да залови наркобосовете, които стоят зад тази многомилиардната престъпна индустрия, поставя под съмнения усилията на Тирана в "борбата с трафика на наркотици".

title: Борба с трафика на наркотици по албански

maintext:
Първите стръкчета канабис се подават от земята на една горска поляна в Северна Албания
Фотограф: Елвис Наболи
"Арестуват този, който няма приятели нито в полицията, нито в държавната администрация" – Яна Арсовска, експерт по организирана престъпност на Балканите, базирана в Ню Йорк, за шуробаджанащината в албанското общество
Въздушни снимки, направени от италианската агенция за борба с финансовите престъпления Guardia di Finanza показват масиви от канабис в село Лазарат в Южна Албания през юли 2013 г.
Въздушни снимки, направени от италианската агенция за борба с финансовите престъпления Guardia di Finanza показват масиви от канабис в село Лазарат в Южна Албания през юли 2015 г., една година след полицейска акция в района
"Ако искате да направите това [транспортиране на канабис], трябва да говорите с тези във властта" - неназован "превозвач" на наркотици в Северна Албания
Критиците на правителството посочват случая с Клеменд Балили, 44-годишен албански бизнесмен и бивш шеф на дирекция Транспортни услуги към Министерството на транспорта, в южната албанска район Саранда, като доказателство за климата на безнаказаност и че правителството работи заедно с трафикантите.
През май 2016 г. Американската агенцията за борба с наркотиците (DEA) участва в акция, по време на която гръцката полиция залови около 687 кг. марихуана, произведена в Албания, като допълнение на 451 кг. канабис, хванати през януари 2014 г. и почти 700 кг. през април 2015 г. - всичко това е част на двугодишна операция насочена срещу дейността на една единствена престъпна група.
Гръцката полиция обяви, че трафикантите са използвали моторни лодки за транспортиране на марихуана от Албания към Гърция, а след това са създавали фалшиви транспортни фирми, за да изпратят наркотика до други европейски страни. Гръцки и албански медии идентифицираха Балили като основния заподозрян.
Balkan Insight съобщи , че Балили е търсен с гръцка заповед за арест, издадена на 9 май. Той бе уволнен от своя държавен пост, но остава на свобода.
Опозицията в Албания обвинява правителството, че е възпрепятствало ареста на Балили, нещо, което от своя страна правителството отрича; семейство Балили има множество политически връзки, според Balkan Insight и албанските медии. В статия на албанския новинарски портал newsbomb.al от 11 май Балили отрича всички обвинения, казвайки, че те са политически мотивирани.
Снимка на плантация от канабис в Северна Албания, направена от полицията през август 2016 г. Снимката е предоставена от албанската полиция
"Свързаността между престъпност и политика, подхранвана от корупция, води до възхода на организираната престъпност" – експертът по организирана престъпност на Балканите Яна Арсовска
Здрачава се, а планинската пътека става все по-непроходима. Гергий показва пътя, на 10 минути пеша от шосето, през букова гора към няколко малки полянки, където са първите стръкове от тазгодишната реколта канабис се подават от земята.21-годишният младеж прекратява следването си в университета, за да се грижи за плантацията, близо до една празна къща, която семейството му притежава в пустошта на албанските Алпи близо до град Шкодра, в северната част на страната."Това растение се нуждае от много работа. Но ако го отгледаме докрая, ще получим добри пари," казва той. "Ще мога да оправя къщата си в Шкодра. След това ще замина за Англия."Гергий вади празни петлитрови бутилки от импровизиран склад в храстите, пълни ги с дъждовна вода от локвите в гората и полива насажденията."Вместо да останат долу в града, все повече млади хора като мен идват в планината, за да отглеждат марихуана," казва той. Но успехът им зависи главно от едно-единствено нещо."Струва си само ако имаш връзки в полицията. Източникът ми ме предупреждава, ако има полицейски операции в този район. Ако приберем реколтата тази година, от общо 2000 растения около 200 ще заделим за него." Това е потенциалната печалба на стойност десетки хиляди евро за корумпирания полицай, ако растенията пораснат високи и силни.Това е основата на престъпна индустрия за няколко милиарда долара, които през последните 25 години превърна Албания в една от основните страни производители на канабис на международните пазари, конкурирайки се със държави като Колумбия, Ямайка, Холандия и Парагвай.През 2013 г. на власт дойде социалистическо правителство под ръководството на Еди Рама, художникът, влязъл в политика, и още през следващата година обяви война на производителите на канабис, стартирайки петдневна операция в меката на марихуаната, която се намира близо до южната граница на страната с Гърция.През същата година, 2014 г., полицията залови над 101 тона марихуана, малко повече от предходните девет години взети заедно. Малко над половин милион растения канабис бяха унищожени, а следващата година този брой стигна до 800 000, а полиция съобщи, че през първите девет месеца на 2016 броят на унищожените растения е два пъти повече или 2.1 млн. растения.Тази статистика, твърди правителството на Рама, е доказателство, че страната печели войната срещу трафика на наркотици, след години на безнаказаност по време на управлението на техните основни съперници от демократическата партия.Разследване за Балканската стипендия за отлични постижения в журналистиката обаче разкрива една по-нюансирана картина: непоколебими, производителите на канабис се преместили в отдалечени, планински райони; контрабандисти се хвалят, че ползват полицейски протекции; италианските следователи са смаяни от изобретателността на албански престъпни групи; а в Европа и Щатите, правителствата кършат пръсти пред огромния провал на техния партньор в НАТО да арестува и осъди големите риби.Междувременно крайната бедност подкопава всички усилия на държавата да убеди производителите канабис, че има и други алтернативи."Престъпните организации се учат в движение, като бързо се адаптират към контрамерки, спуснати отгоре," каза Яна Арсовска, доцент в нюйоркския колеж по криминално правосъдие Джон Джей и експерт по организирана престъпност на Балканите."Хората и обществото като цяло трябва да се борят с този проблем, не само държавните структури."Войната започна в Лазарат , село в южна Албания, което през последните 15 години се превърна в най-големият производител канабис без конкуренция в Европа. Селото, чиито жители са въоръжени до зъби, произвежда около половината канабис в Албания или около 900 тона на година, чиято продажна цена по улиците на Европа се оценява на 4.5 млрд. евро.Неговите жители, които открито отглеждат канабис в дворове и ниви, редовно гласуват за демократите, които бяха на власт от 2005 г. до 2013 г.Рама нареди ликвидирането на масивите марихуана в селото една година след като дойде на власт и само няколко дни преди Европейският съюз (ЕС) да реши дали да даде на Албания мечтания статут на кандидат-член в блока, който щеше да отключи достъп до повече европейски средства.Около 800-те полицаи, включително специални части с бронирани автомобили, обградиха селото за пет ден през юни, бяха посрещнати с изстрелите от тези, решени да защитят реколтата си, докато постепенно отстъпиха назад и избягаха в планините. Около 130 000 растения канабис бяха изгорени, четири лаборатории за наркотици бяха унищожени, а 80 тона марихуана - иззети. Десетки хора бяха арестувани.Рама заяви, че полицията е унищожила "една престъпна зона, която за 20 години е била недосегаема, самообявила за отделна република и се превърнала в срам за Албания". Министърът на вътрешните работи в неговото правителство, Саймир Тахири, каза, че това показва решимостта на правителството "да се въдвори върховенството на закона във всяко кътче на Албания".Но повече от две години по-късно само на 10 души са в затвора, най-вече по обвинение за стрелба по полицията и отглеждане на канабис.Те са смятани за дребни риби в организирана престъпност група, чиито наркобосове на избягали или по-вероятно изобщо не са били там.В доклад от ноември 2016 за напредъка на Албания в процеса на присъединяване към ЕС, се казва, че докато "огромни насаждения от канабис" бяха унищожени през последните две години, броят на осъдителните присъди остава нисък."Полицията и прокуратурата не успяват да идентифицират престъпните групи, които стоят за оглеждането и търгуването на наркотици. Рядко е налице работеща съдебна практика при наказателните случаи," пише в документа.В доклада от предната година се посочва, че финансовите разследвания, мерките срещу изпирането на пари и конфискацията на имущество "не са използват достатъчно". Действително, между 2010 и 2015 г., се казва в доклада, по-малко от 35 души са били осъдени за пране на пари.Арсовска каза пред Балканската мрежа за разследващи репортажи, (БМРР): "Албанското общество работи чрез връзкарство и шуробаджанащина и арестуват този, който няма приятели нито в полицията, нито в държавната администрация.""Въпреки че правителството твърди, че "бори" проблема с търговията на наркотици, в същото време сериозни нарушители/наркотрафиканти биват освободени или не влизат в затвора."Посланикът на САЩ в Тирана, Доналд Лу, взе отношение по темата през септември, като заяви пред група студенти по журналистика, че и сегашното, и предишното правителства "имат проблем с трафика на наркотици и че някои политици са се възползвали от връзките си с наркотрафиканти".Той припомни на аудиторията си: "Знаем, че няколко депутата, кметове и такива, които са били кандидати за кмет в Албания, са с присъди за трафик на наркотици в страни членки на ЕС."БМРР поиска интервю с вътрешното министерство и им изпрати въпроси, свързани с обвиненията за корупцията в полицията и твърдения, че държавата не е успяла да се справи с наркобосовете, начело на канабис индустрията, но не получи отговор. БМРР също поиска коментар от полицията и гранична полиция, но отново без успех.Има признаци, че операциите в Лазарат са накарали хората, които отглеждат канабис да се преместят към други райони, за да отговорят на търсенето; те все повече засаждат масиви на държавни, а не частни земи, скрити в гората или в отдалечени, планински склонове, което прави още по-трудно откриването на насаждения и идентифицирането на кого принадлежат, казват от полицията.Вътрешен анализ на албанската прокуратура, части от които бяха публикувани от албанските медии през юни, посочва: "През последните няколко години отглеждането на канабис се е разпространило в цялата страна и във всеки регион.""Земеделските производители на канабис Сатива," казва докладът, с който БМРР разполага, "използват земя, която е държавна собственост, най-вече в гори и пасища, или в близост до водни източници и далеч от населени места."Говорителят на главния прокурор Адриатик Лала, който бе назначен на този пост през 2012 г. от парламента по времето на правителството на демократичната партия, не отговори на искането на БМРР да потвърди съществуването на доклада и неговите констатации."Ситуацията тази година е несравнима с предишни години, защото засадените площи се увеличиха значително," каза Хивзи Бушати, бившият шеф на специалните части за Северна Албания, който бе уволнен, когато социалистите взеха властта и сега е член на опозиционните демократи."Без връзки в полицията и политиката, никой няма смелостта и храбростта за такава инвестиция, да отглежда хиляди растения канабис из цялата страна," каза той пред БМРР в кафене в Шкодра.Правителството отрича, че отглеждането на канабис се е увеличило и, че полицейски служители участват в престъпната схема. Кабинетът също така отрича обвиненията, отправени от опозицията, че работят с трафикантите."Погрешно се създава впечатлението, че има увеличение на насажденията с канабис," каза Алтън Киато, заместник-директор на албанската полиция, на пресконференция през август. "Но това не е вярно. Полицията е просто по-добра в това да идентифицира насажденията и да взема мерки."Той каза, че вътрешното министерство няма информация за полицаи, които сътрудничат на престъпниците. "Ако имахме информация, щяхме да ги арестуваме, защото съучастниците са също толкова виновни, колкото нарушителите, които отглеждат канабис." По-късно, през септември, Киато обяви, че осем полицейски служители са били уволнени и 21 са разследвани по подозрение, че не изпълняват съвестно задълженията си.Благословена със средно 218 слънчеви дни годишно и изобилие на водни източници в планините, Албания е плодородна почва за отглеждане на канабис.Енвер Ходжа, комунистическият диктатор, който затвори границите на Албания по време на 40-годишното си параноично, сталинистко управление след Втората световна война, забрани отглеждането на канабис през 1946 г. Преди това употребата и търговията на наркотика са били разрешени, както и използването му като успокоително за деца.По време на режима на Ходжа, държавата пое контрола върху промишленото отглеждане на наркотичното растение за износ на територията, която днес е част от Института по земеделие в Камза, община в област Тирана."Канабисът беше с много високо качество," каза Ахмет Ося, последният министър на земеделието преди падането на комунизма през 1991-1992 година. "Швейцарците го предпочитаха, защото беше с много добро качество, заради изобилието на слънчевата светлина. Използваха го във фармацията, като билка и за направата на въжета".Падането на комунизма постави началото на десетилетие на изключителна нестабилност, с граждански вълнения в Албания и война в съседна Югославия. Оръжията станаха леснодостъпни, политиката бе дълбоко поляризирана, а престъпните банди процъфтяваха. Като член на НАТО от 2009 г. насам, Албания все още се бори с наследството на деветдесетте години и влиянието на добре развитите мрежи от организирани престъпни групи, които работят дори и в Западна Европа.Арсовска каза, че усилията на няколко последователни албански правителства след падането на комунизма да се справят с търговията с наркотици са били по-скоро продиктувани от стремеж "за слава и публичност", често мотивирани от стратегията на ЕС за "моркова и тоягата", прилагана спрямо балканските страни, които се стремят да се присъединят към блока."Като цяло, липсват солидни, дългосрочни институционални мерки за борба с организираната престъпност в Албания," каза тя. "Организираната престъпност живее в симбиоза с държавните институции.""Анализ на начините за заобикаляне на държавните политики за борба с трафика на наркотици показва, че теорията за гъвкавото адаптиране обяснява защо незаконният бизнес с наркотици продължава да съществува в Колумбия или в Албания, въпреки че държавата е успяла да унищожи няколко основни престъпни групи, включително тези на Меделин и Кали [наркокартелите в Колумбия], или групите в Лазарат. " World Factbook на Централното разузнавателно управление на САЩ се казва, че в Албания са налице "ограничени масиви от опиум и разрастващо производство на канабис" и че албанските престъпни групи, занимаващи се с трафик на наркотици са "активни и разширяват мрежите си в Европа".В Хоти, отдалечено планинско село на границата между Албания и Черна гора, контрабандист сочи тясна пътека, замаскирана от храсти и дървета."От този точка нататък, използваме животни за транспортиране," каза той."След като веднъж се разберем с полицаите, тяхната работа е проста. Те обръщат радара в друга посока, далеч от планината по посока на езерото Шкодра, и ни уведомяват, когато пътят е чист, така че да изпратим стоката безпрепятствено до крайната ѝ дестинация"."За да се транспортира един килограм канабис Сатива, ние даваме 50 евро и това покрива заплащането на превозвачите в Албания и Черна гора, но за полицията отделяме допълнително. Невъзможно да се транспортираме каквото и да било без тяхното съгласие," каза трафикантът. Превозвачите използват магарета, добави той, натоварени с 50-100 кг. канабис."Обикновено само тези, които се опитват да работят самостоятелно или не плащат редовно на източника си в граничната полиция, биват арестувани," каза той.В Хоти, един такъв "превозвач" сяда в ъгъла на кафе-тераса, с лице към пътя. Представя се като Гезим. "Тук всеки слухти, въпреки че всички го правят," казва той.Подобно на други превозвачи, той познава терена и има връзки в полицията."В най-добрия случай сме успявали да транспортираме 100 килограма за един ден и заплащането си остава същото - 50 евро за килограм. Обикновено го правим през нощта или ранния следобед," когато хората са в обедна почивка обядват или си почиват."Ако искаш да се занимаваш с това, трябва да имаш връзки във властта. В противен случай, те очаква дълъг престой в затвора."Според албанското законодателство отглеждането или транспортирането на канабис се наказва с от три до седем години затвор, или от пет до десерт години затвор, ако става дума за участници в организирана престъпна група. Водачите са заплашени от седем до 15 години зад решетките.Пътят на наркотиците започва от Хоти до Черна гора, а след това продължава през лесно преодолимите граници на бившите югославски републики, през Сърбия, Босна или Хърватия, докато най-накрая стигне до Унгария или Словения, където започва Шенгенската зона на ЕС.Други контрабандисти избират по-пряк маршрут, по море или по въздух от западните брегове на Албания към Пулия, на южното крайбрежие на Италия. Малко над 200 километра делят албанския морски град Дуръс и италианското пристанище Бари."Албанската марихуана често пристига на много мощни моторници, а по суша минава през Черна гора, Хърватия и Словения, или с малки самолети, наречени Piper," каза следовател от Guardia di Finanza, италианската агенция за борба с финансовите престъпления, контрабандата и търговията с наркотици."Със самолетите трафикантите просто стоварват големи количества наркотици в Пулия, където техните сътрудници очакват стоката," обясни той, при условие, че остане анонимен, тъй като не е бил упълномощен да говори с журналисти.Самолетът Piper, предпочитан от контрабандистите, е лека, едномоторна, двуместна летателна машина, която може да носи до около 500 кг и лети на разстояние до 1600 км без нужда от презареждане на гориво.Доклад на италианската Централна дирекция за борба с наркотиците, публикуван през 2015 г., посочва, че трафикантите използват "тайни писти из целия Адриатик". В доклад от същата година Националната дирекция за борба с мафията в Италия споменава, че една от любимите тактики на контрабандистите е да превозват наркотици сред други стоки в "модифицирани ремаркета, микробуси и леки автомобили", преминаващи през пристанището в Бари.По данни на Guardia di Finanza през 2014 г. малко повече от три тона канабис са задържани в пристанището. Тази цифра пада до 1.8 тона през 2015 г., но само в рамките на един ден през юли, 2016 г. е заловена 10-метрова лодка, която транспортира 1.2 тона канабис, чиято пазарна цена се оценява на 12 млн. евро.През 2006 г. по време на управлението на демократите на премиера Сали Бериша, Албания наложи забрана на частни моторни лодки. Мярката е насочена срещу трафика на хора и наркотици, в опит правителството да убеди ЕС да облекчи визовия режим за албанци. Мораториумът изтече през 2013 г., малко преди парламентарните избори, които Бериша загуби от Рама, и не е бил подновен оттогава.Без собствени ресурси за въздушно наблюдение, Албания сключи сделка с Италия през август 2012 г., разрешавайки на италианската полиция да направи въздушни снимки на местата, където се отглежда канабис. Изображенията са изпратени в университета в Неапол, където експерти изчисляват броя на растения канабис.През 2014 г. чрез въздушно наблюдение са идентифицирани 815 масиви с около 165,000 растения канабис, като полетите обхващат едва 15% от албанската територия, показват данни на Guardia di Finanza. През 2015 г. агенцията идентифицира 1200 плантации с около 243 000 растения, също така с полети над 15% от територията на страната."Когато полицията унищожи повече култури, те (нарушителите) просто увеличават засадената площ," каза известният албански криминален репортер Артан Ходжа.Като журналист Ходжа работи върху темата за търговията с наркотици в Албания от години, и през 2015 г. получи смъртна заплаха чрез SMS от телефонен номер, регистриран в Холандия."Тази година... за да направят работата на полицията по-трудна, те (наркотрафикантите) са увеличили броя на насаждения и са ги разпрострели на територията на цялата страна," каза той пред БМРР, "което прави невъзможно за полицията да унищожи всички масиви.""Албанската полиция не разполага с достатъчно хора или оборудване, необходими за акции в цялата страна. Тези, които биват арестувани, са предимно неорганизирани лица или бедни селяни, но повечето от плантациите оцеляват."Доклад на ЕС от 2015г. за напредъка на Албания в процеса на присъединява към блока посочва, че състоянието на полицейско оборудване и логистика е притеснително. Според документа полицията "почти не използва" стратегическите инструменти за разузнаване, с които разполага в рамките на оперативно споразумение с Европол, правоохранителната агенция на ЕС."Недостатъчният капацитет на съдебната полиция и прокуратурата за разкриване и разследване на сложни криминални случаи означава, че те се ограничават до прости разследвания, завършващи с арести на местопрестъплението, така че липсва какъвто и да е цялостен подход за разследвания и съдебни преследвания."Албанската полиция разполага с около 10 000 служители за население от около 2.7 млн. души, като един полицай получава средно месечно възнаграждение от 350 евро. Средната работна заплата в Албания е съвсем малко по-висока - 370 евро на месец. Почти всеки пети албанец на трудоспособна възраст е безработен, а най-много хора са заети в земеделието.Трафикантите нямат проблеми с намирането на желаещи, които да отглеждат канабис, и полицейски служители, готови да си затварят очите.Арсовска каза пред БМРР: "Свързаността между престъпност и политика, подхранвана от корупция, води до възхода на организираната престъпност".Подкупването, каза тя, има "дълга традиция" и е широко разпространено."Предвид ситуацията в Афганистан", каза Арсовска, "е трудно да кажеш на земеделските производители да спрат да отглеждат опиум, ако не можеш да им предположиш добра алтернатива. Алтернативата трябва да е еднакво доходоносна и по-малко рискова, за да може предлагането да намалее. Трудно е да се каже на хората да спрат да помагат на нарушителите, ако няма по-добър начин за печелене на пари или ако те просто се страхуват от отмъщение."Гергий, в планините над Шкодра, има своето обяснение:"[Купувачите] имат пари, ние имаме стока. Просто е," каза той. "Един килограм канабис може да бъде продаден за 800-1000 евро. Така че разбирате колко е важно.""Ние искаме да живеем и се нуждаем от пари. Не всички ще успеят да избягат, но аз се надявам да го направя."


description: Във връзка с очаквания "жълт код" заради снеговалежи, рязко застудяване и виелици в следващите два дни от Агенция "Пътна инфраструктура" призоваха шофьорите да тръгват на път само с подготвени за експлоатация в зимни условия автомобили.

title: Идат сняг и виелици, не тръгвайте с неподготвени автомобили, призоваха от пътната агенция

maintext:
Преглед на оригинала
Карта, на която се вижда кое шосе в коя категория попада.
Преглед на оригинала
Стандартите на АПИ за зимна поддръжка на пътищата
Във връзка с очаквания "жълт код" заради снеговалежи, рязко застудяване и виелици в следващите два дни от Агенция "Пътна инфраструктура" призоваха шофьорите да тръгват на път само с подготвени за експлоатация в зимни условия автомобили . От агенцията апелират да не се шофират коли без зимни гуми.Важно условие е също акумулаторите да са изправни, а течност за чистачки да е с добавки против замръзване. От ключово значение е изправността на отоплителната система и спирачките.От АПИ съветват още да се шофира със скорост, съобразена с метеорологичните условия, и да не се предприемат резки маневри. Призовават се и шофьорите да преминават с повишено внимание по мостови съоръжения, където скоростта на движение е традиционно по-ниска.Пътищата и съоръженията от републиканската мрежа се обработват с разтвори на химикали и сол срещу заледяване във всички области на страната, както и с пясък в зависимост от класа на пътя. Възможно е да се налага затваряне на някои пътни участъци за почистването им, като ограниченията ще са в сила до разчистване на трасето, съобщиха още от пътната агенция.Информация за състоянието на пътищата може да се получи денонощно на на тел. 0700 130 20 и на интернет страницата на АПИ ( www.api.bg , lima.api.bg).Според приетите през миналата година стандарти за почистване на пътищата бързината и нивото на поддръжка зависят от класа на съответния участък.В най-високото ниво влизат магистралите и първокласните пътища. Там допустимата дебелина на снега по време на валеж е 3 сантиметра, като снежната покривка трябва да бъде размекната от химически вещества. Два часа след спирането на валежа тези участъци трябва да са изчистени до асфалт.Във второто ниво са включени висок клас пътища, като на отделни участъци от тях е допустимо да има напластен сняг. Докато вали, по тези шосета може да има до 5 см сняг, а изчистването до асфалт трябва да стане до три часа след падането на последната снежинка.Следващите две нива пътища включват планински и високопланинските шосета и проходи. При тях допустимият снежен пласт, докато вали, е 10 см и по възможност трябва да са опесъчени. Времето за разчистване е пет и осем часа след спирането на валежа в зависимост от нивото.

fasttext_language: bg


title: Корнелия и Матилда (Два опита на руската политика)

maintext:
[Портал]
Текстът е публикуван в портала "Култура"
Съпоставките, дори неочаквани и стъписващи, понякога хвърлят светлина върху зоните на политическия здрач. Методът е добре познат още от Тукидид, който е смятал, че тъкмо те като мост задават същинското измерение на случващото се. Инак всичко в историята би трябвало да почива само на уверения.Затуй и аз, воден от желание да се ориентирам в обстоятелствата около едно нашумяло телевизионно интервю на генерал-лейтенант Леонид Решетников, дългогодишен началник в руското външно разузнаване, стратегически-държавен анализатор за Балканите, посветено на изборите в България, ще рискувам да заложа на подобна ненадейна съпоставка. И то между две дами – Корнелия Нинова и Матилда Кшесинска (1872-1971) – които на пръв поглед нямат нищо общо, даже епохата, в която живеят, е различна.Първата от тях – г-жа Нинова – е наш съвременник и ни е до болка позната. Убеден съм, че споменавайки името й, в ушите на всеки от нас отеква нейния плътен и безапелационен глас, нетърпящ каквито й да е възражения. Глас на обвинител, не на защитник на кауза. Глас, силово предпоставящ своята "истина", сякаш животът е еднопосочна улица със задънен изход. Глас, който във времената на социалистическата драматургия би бил безценна находка, тъй като е в състояние, и то с лекота, да изведе и най-опоскания сюжет до задължителната поанта: "Напред към светлото бъдеще, другари!".Искам да кажа, че г-жа Корнелия Нинова е политически драматург с мобилизационен мащаб, чийто екстремен апломб може да накара дори филията с мас да отхвръкне от ръката на Бойко Борисов. У нас се смята, че това не е никак малко.В отделни случаи – като силовото налагане на кандидатурата на Румен Радев – това може и да е печеливш ход. А в други – като външнополитическите й изяви в Москва – да се обърне в провал.Тъкмо заради безапелационната й категоричност, изключваща какъвто и да е речеви нюанс: "Нито е разговаряно с Москва, нито с Вашингтон. Нито с някакви лобита" (интервю пред btv).Нито-нито. Ама не е така. Оказва се, че е "разговаряно". И е "съгласувано". И то с "лобито" на руското разузнаване.Според ген. Решетников са били обсъждани дори лозунгите на предизборната кампания. Дали те ще бъдат анти-натовски или не. "А тя ми отговори: "Още е рано".Разбираме и кога е било това: "Този разговор беше през лятото. През август тази година".Както е прието да се казва в подобни случаи, някой сам се е насадил на пачи яйца.Още повече, че над цялото интервю на Леонид Решетников пред телевизионния канал "Царьград", собственост на руския олигарх Константин Малофеев, витае някакво особено усещане.И то поради две обстоятелства.Първо, за никого не е тайна русофилската и прокремълска позиция на БСП. Посещението на Корнелия Нинова в първите дни на август също не мина скрито-покрито и бе отразено от българските медии.Как обаче да си обясним цялата тази неочаквана словоохотливост на стратегическия разузнавач, с която той разкрива съдържанието на разговора си с Корнелия Нинова?И тук на помощ идва съпоставката с Матилда Кшесинска. По същото време, когато цитираният руски разузнавач реши в "либерална" медия да хвърли светлина върху тайни на българската политика, в Русия се разрази огромен скандал. И то заради един все още незаснет исторически филм – драмата "Матилда", посветена на взаимотношенията между примабалерината Матилда Кшесинска и последния руски император Николай II. Да, да, не търкайте очи от изумление: тъкмо с този казус се занимават в момента депутати в руската Дума, начело с бившия прокурор на Крим Наталия Поклонска. Те са внесли сигнал до главния прокурор на Русия, подкрепен от група граждани от Санкт Петербург, с настояването да бъде забранено на режисьора Алексей Учител да завърши своя филм, предвиден да излезе на екран в началото на 2017 г., защото "извращава руската история и е оскърбителен за паметта на последния руски самодържец, канонизиран като мъченик".А тъй като споменатата любовна история между знаменитата Матилда и престолонаследника Николай Романов е известна отдавна, а мемоарите на балерината (писани по време на емиграцията й във Франция), са публикувани още в началото на 90-те години в Русия, въпросните депутати от Думата настояват за конфискация и заличаване на всички тези "оскърбителни изказвания и детайли". Руската главна прокуратура вече с пълна сила работи по случая. Без последствие остана намесата на режисьора Станислав Говорухин, председател на парламентарната Комисия по култура, както и на известния режисьор Владимир Бортко, също депутат. Никой не поиска да чуе аргументите им, че преди да стане мъченик, Николай Романов все пак е бил обикновен човек.Явно там има цензура над думите на примабалерина, произнесени или записани преди век, но пък до нас "свободно" достигат думите на председателката на БСП, изречени пред генерал от руското разузнаване само преди три месеца.Или по-точно: в какво е разликата между едната и другата?Веднага трябва да кажем, че случаят "Матилда Кшесинска" е доста ясен. Той е чисто руско-имперски и опира до величието на руското самодържавие за вътрешна употреба.Случаят "Корнелия Нинова" е далеч по-интересен.В интонацията, с която генерал Решетников описва позицията на БСП, ясно личи "подсказката", че на "Позитано" 20 закъсняват с анти-натовските си лозунги и че те по-ясно и категорично трябва да сторят това на предстоящите избори.Поради което очевидно се цитира този "конфиденциален разговор" с Корнелия Нинова, който в тази връзка престава да бъде "конфиденциален".На руския политически жаргон това означава само едно: че г-жа Корнелия са я "подставили".Или както по-просторечиво обича да се изразява Владимир Владимирович Путин: "её надули".И накрая, няколко думи върху времевите паралели в тази история.В една биография на Матилда Кшесинска прочетох, че след болшевишката революция тя не спирала да залага в казината из цяла Европа на числото 17. Със съзнанието колко преломна е била 1917 г. Не само за нея.Струва ми се, че на прага на 2017 г. подобна аналогия би била твърде пресилена. Историята все пак се гради върху факти, не върху догадки.


description: Холдинговата компания United Continental стана първият голям авиопревозвач в САЩ, който драстично ограничава правата на пътниците, използващи на-ниските тарифи в полетите.

title: Голяма авиокомпания от САЩ ще вози и като нискотарифна

maintext:
Кога и къде:
24 ноември 2016г.
София хотел Балкан
capital.bg/banks Четвърта годишна конференция "Банките и бизнесът"
Теми в програмата:
Как изглежда банковият сектор след прегледа на качеството на активите и стрес тестовете
Перспективите и предизвикателствата пред банкирането през 2017
Кредитиране в условия на ниски лихви – какво да очаква бизнесът
Нови продукти и възможности за рефинансиране
Пазарът на необслужваните кредити - ще има ли раздвижване след прегледа
Какво могат да предложат банките, за да стимулират успешни проекти сред бизнеса
Холдинговата компания United Continental стана първият голям авиопревозвач в САЩ, който драстично ограничава правата на пътниците, използващи най-ниските тарифи в полетите.В съобщението на третата по големина авиокомпания във вторник се изброява, че те вече ще могат да се качат на борда единствено с една ръчна чанта, която се побира под седалката.Багажниците над седалките ще са недостъпни за тях.Закупилите билети няма да получават конкретни места в самолета до деня на полета. Това означава, че ще има много случаи, в които двама или повече души, желаещи да са заедно, ще се окажат в различни части на салона.Пътниците от тази категория няма да могат да трупат мили от полетите и така да се надяват да получат по-висок статут като лоялен клиент на United.За всичко, което е различно от тези параметри, пътуващите с "евтини" билети ще трябва да доплащат.Авиокомпанията предвижда да увеличи оперативните приходи с 4.8 млрд. долара до 2020г., като от новия режим за пасажерите трябва да дойдат около 1 млрд. долара.Delta Air Lines – втората по големина американска компании, вече обяви, че продажбата на "евтини" билети ще е съпроводена с невъзможност да се сменят полетите и да се избират местата.Лидерът Аmerican Airlines Group се очаква да обяви т.нар. basic economy категория продукти в началото на 2017 г.United започва продажбата на билети с новите ограничения през първото тримесечие на следващата година, а с тях ще се лети от април.


title: Веселин Марешки: След пет години ще съм българският Доналд Тръмп

maintext:
Веселин Марешки (в ляво) по време на днешната си пресконференция във Варна
Фотограф: Спас Спасов
Най-голямата измама, извършена преди първия тур на президентските избори у нас е била, че "кръгът около Делян Пеевски, Валентин Златев и Румен Овчаров" са пробутали кандидатурата на ген. Румен Радев като "куха лъскава опаковка" и "празно лице, на което други следи, най вече външни, му дърпат конците". Това каза днес по време на пресконференция във Варна Веселин Марешки."Едните представиха в последния момент кандидатурата си, която е безлична, но поне знаем каква е", каза също Марешки, явно имайки предвид кандидатът на ГЕРБ Цецка Цачева. През този човек (Румен Радев) на власт се опитва да се върне кръгът "Пеевски" с БСП и ДПС".Още тази седмица Веселин Марешки, който неочаквано се класира четвърти на първия тур на президентските избори у нас, ще започне изграждането на нова партия, с която ще се яви на следващите предсрочни парламентарни избори. Това заяви самият той по време на пресконференция във Варна днес.След като сравни резултатът си на изборите с победата на Доналд Тръмп в Съединените щати, Марешки коментира, че манипулациите, извършени от т.нар. "системни партии" са му попречели да стигне до балотажа следващата неделя."Аз съм реалният победител на тези избори, каза Марешки, тъй като получих най-високия мажоритарен вот за всички времена в България. Постигнах това защото съм представител на всички свободни и мислещи хора, които искат истинска промяна, а не защото съм Веселин Марешки".Според него Тръмп е победил в Съединенте щати защото там по-старата демократична система не е позволила на манипулациите да сработят и да внушат на избирателите, че един богат бизнесмен не може да бъде президент. За да се случи това и в България, явно трябвало да минат още 5 години."За съжаление в България манипулацията, че аз нямам никакви шансове за успех и ще се класирам едва на десето място, повлия на голяма част от нашите симпатизанти и те не отидоха до урните", каза още Марешки.Той заяви, че заради извършените в хода на предизборната кампания манипулации, гласовете на около 250 хил. души, които са щели да го подкрепят в знак на протест срещу статуквото, са били пренасочени към Румен Радев.Марешки направи сметката, че ако негови симпатизанти не са били "пренасочени" към Румен Радев сега той е щял да има резултат около 18% срещу 21% на Цецка Цачева и на балотажа в неделя срещу кандидата на ГЕРБ е щял да се яви той."Ако това се беше станало, сега у нас щеше да се случва това, което в момента да се случва в Съединените щати, обясни още Марешки.Името на бъдещата партия на Марешки все още не било ясно, тъй като това на "Националното освободително движение "За чиста и свята република", с което се яви на президентските избори било "тясно" за целите, които си поставяла новата формация.Според Марешки тя щяла да бъде отворена за "почтените професионалисти". За да ги привлече той започвал обиколки из страната.Преди това обаче, още следващата неделя ( в деня на втория изборен тур, бел. ред.) щял да благодари на съгражданите си лично като в продължение на 12 часа ще ги посреща лично в шатра, разпъната в центъра на Варна.На първия изборен тур във Варна Вселин Марешки спечели 26.43% от гласовете на избирателите срещу 18.99% за Румен Радев и 19.75% за Цецка Цачева.Очаквайте интервю с Веслин Марешки на Дневник.bg


description: Образователното министерство публикува рейтинговата система на университетите в България.

title: Графика: Университетските специалности, които осигуряват най-високи заплати

maintext:
Фотограф: Анелия Николова
Образователното министерство публикува тазгодишната рейтингова система на висшите училища в България. Лидер в класацията е Софийският университет "Св. Климент Охридски".Един от критериите, по които се оценяваха висшите училища е осигурителният доход на завършилите в тях студенти, които се реализират по специалността си.Ето кои са първите 20 направления по този критерий:


description: С него те събраха 40 точки, с шест повече от втория "Левски", който по-рано днес претърпя първото си поражение за сезона - 1:2 срещу "Локомотив" (Пловдив).

title: "Лудогорец" се откъсна на върха след десетата си поредна победа

maintext:
Шампионите вече имат комфортна преднина в класирането
Фотограф: Архив [LAP.bg]
ебют направи 15-годишният Кристиян Добрев, който се появи като резерва.
"Лудогорец" записа десетата си поредна победа в Първа лига, след като се наложи с 3:1 като гост на "Ботев" (Пловдив).Двата тима си размениха по едно попадение в самото начало на двубоя, но през втората част шампионите доминираха и заслужено стигнаха до успеха.С него те събраха 40 точки, с шест повече от втория "Левски", който по-рано днес претърпя първото си поражение за сезона - 1:2 срещу "Локомотив" (Пловдив) Георги Дерменджиев направи няколко промени в сравнение със състава, който излезе срещу "Базел" в Шампионската лига, докато за пловдивчани дСрещата започна вихрено и в първите 10 минути паднаха два гола. Разградчани откриха с гол на Джоди Лукоки след само 180 секунди. Крилото излезе сам срещу Георги Георгиев след груба грешка на Крум Стоянов и с техничен удар не остави шанс на Георги Георгиев.Преднината на шампионите се задържа само шест минути, след което Тодор Неделев изведе Жоао Паоло очи в очи с Владислав Стоянов и звездата на "канарчетата" прати топката в мрежата. Вина за гола имаше както предпочелия да не излезе напред втаратр, така и Игор Пластун, който изпусна голмайстора на съперника.В 24-ата минута Жуниор Кишада отправи мощен изстрел от дистанция, но Георгиев показа класа и отрази удара. С това чистите положение до почивката се изчерпаха, като "Лудогорец" бе по-деен, но така и не застраши повече вратата на жълто-черните.Втората част мина под диктовката на "орлите" и в 68-ата минута гостите можеха да поведат. Густаво Кампаняро центрира към Лукоки, но той не успя да стреля от няколко метра, тъй като от задна позиция изкочи Жуниор Кишада, който прати топката в аут.Минута по-късно Светослав Дяков изведе в дълбочина Лукоки, който шутира без подготовка, но Георгиев бе заел добра позиция и изби в корнер. Натискът на разградския тим все пак даде резултат в 70-ата минута. Вандерсон подаде към Кампаняро, който с удар от около 20 метра прехвърли пласиралия се лошо страж Георгиев.Осем минути по-късно влезлият като резерва Клаудиу Кешеру реши всичко в мача, след като завърши с гол хубава атака на "Лудогорец". Тя започна от Вандерсон, който изведе перфектно Йордан Минев на дясното крило, той напредна и почти от аут линията върна около точката на дузпата за румънския нападател, а той не сбърка.


description: Корнелия Нинова посочи, че е за мажоритарен елемент, намаляване на субсидията и задължително гласуване, но не в сегашния му вид.

title: БСП ще внесе свои предложения по въпросите от референдума

maintext:
Фотограф: Цветелина Белутова
БСП ще внесе в Народното събрание свои предложения за промяна в изборното законодателство по трите въпроса от инициирания от "Шоуто на Слави" референдум. Това се разбра от думите на лидера Корнелия Нинова по Би Ти Ви. Тя посочи, че в момента не може да каже какви ще са предложенията, но формацията е поканила най-добрите експерти, с които да се обсъдят възможните решения.По въпроса за мажоритарни избори в два тура Нинова каза, че БСП е "за" мажоритарен елемент". Добави, че левицата е "за" намаляване на партийните субсидии, но не и за отпадането им, каквато идея лансира премиерът Борисов. По въпроса за задължителното гласуване каза, че досега в БСП са били против, но във формата, в която беше прието - без санкции. Според Нинова с гласуването в референдумът народът е дал сигнал, че политическата система трябва да се промени."Дават ни предпоследен сигнал, че това трябва да се промени, последният ще ни измете", заяви лидерът на БСП.Нинова обаче заяви, че налагането на нови изборни правила е невъзможно преди предсрочния парламентарен вот. Заяви, че Борисов "за пореден път манипулира и лъже" хората."Въпросът не е политически. Въпросът е времеви", заяви лидерът на БСП и обясни, че дори въпросите от референдума на "Шоуто на Слави" да бъдат одобрени от Народното събрание, след това предстои промяна на закони и подзаконови актове, отделно ще е необходимо ново райониране на административната карта. По думите й това ще отнеме година.Лидерът на БСП коментира и победата на президентските избори от ген. Румен Радев. Тя увери, че не е влизала в никакви договорености за подкрепа, нито с ДПС, нито с ГЕРБ и че кандидатурата му не е договаряна нито с Москва, нито със САЩ, каквито тези е чувала, наричайки ги абсурдни.На въпрос дали е била изненадана от тезите на Радев за съдебната реформа, заяви, че "това не е наша позиция", но изказването му не я е изненадало, а уважавала това, че има позиция. "Има нужда от съдебна реформа, но не тази. Има огромна нужда от съдебна реформа - сериозна, смислена и да има ясна цел, досега целта беше овладяване на съдебната система", смята Нинова. Според нея е необходимо да има бърз и справедлив съдебен процес, а съдиите да не зависят от никого.


title: Членове на борда на "Фолксваген" също ще бъдат разследвани за "Дизелгейт"

maintext:
Фотограф: В© Mike Blake / Reuters
Автомобилният гигант "Фолксваген" съобщи днес, че германската прокуратура е разширила разследването по скандала "Дизелгейт". В него вече е включен и председателят на съвета на директорите на компанията Ханс Дитер Пьоч, който е обвинен в пазарни манипулации, информират световните агенции, цитирани от БТА.Той бе главен финансов директор на автомобилостроителя, когато през септември 2015 година стана известно, че компанията е манипулирала данни от тестовете за отделени вредни газове на дизеловите си автомобили.В изявление днес "Фолксваген" уточни, че прокуратурата в германския град Брауншвайг сега разследва трима членове на съвета на директорите, включително Пьоч.Заради твърдения, че не са информирали навреме инвеститорите са разследвани бившият главен изпълнителен директор Мартин Винтеркорн и сегашният директор на марката Херберт Дис."Фолксваген" посочва, че въз основа на внимателно проучване на вътрешни и външни правни експерти компанията е затвърдила мнението си, че членовете на съвета са изпълнили задължението си да информират инвеститорите според германския закон за капиталовите пазари.Преди малко повече от година "Фолксваген" призна, че е манипулирал данните от емисиите вредни газове при над 11 милиона дизелови автомобила по света. Това доведе до най-голямата криза на групата в корпоративната му история.


description: В събота вечер около центъра за мигранти в Харманли е спокойно. На централния вход, откъдето преди два дни можеше да се видят струпани полицейски сили, има само няколко паркирани коли.

title: Снимка на деня: Бежанският център в Харманли вече се охранява и с бойно оръжие

maintext:
1/2 снимки в галерията Събота вечер около центъра за мигранти в Харманли е спокойно. На централния вход, откъдето преди два дни можеше да се видят струпани полицейски сили, има само няколко паркирани коли.
Зад лагера, където се простира широко и безлюдно поле, също е привидно тихо и безлюдно. В далечината, около светлините на лагера, се чуват само детски гласове, а от време на време и лай на кучета. Изведнъж до порутена сграда, се появяват няколко силуета.
"Вие кои сте, бе?", казва мъжки глас, докато изплюва люспа от слънчогледова семка. Докато захапва следващата, съобщава: "За да сте тук, трябва да имате разрешение". Мъжът, както и двамата му колеги, са военен от Ловеч. Пристигнали са в Харманли тази сутрин, след като вчера началникът им ги е свикал за новата мисия. Говорят за ситуацията, сякаш не са следели новините - с малко детайли. Не е ясно колко ще стоят, споделя военен, докато вървим в близост до лагера. Военните се съгласяват да придружат "Дневник" до телената ограда в задната част на лагера, където е фургонното селище. Докато се приближаваме към светлината, се вижда, че на гърба си мъжът носи автомат "Калашников".
Фотограф: Георги Кожухаров


title: Финалът за Копа Судамерикана е отменен след самолетната катастрофа

maintext:
A plane carrying the Chapecoense football side from Brazil has crashed. 81 people were on board. It's reported that 6 people survived. 🇧🇷🇧🇷 pic.twitter.com/C9mqC5XR3h
— Football__Tweet (@Football__Tweet) November 29, 2016
Южноамериканската конфедерация по футбол (КОНМЕБОЛ) отмени финала за Копа Судамерикана след самолетната катастрофа с отбора на "Шапекоенсе" в Колумбия . Бразилският тим пътувал за мача си с "Атлетико насионал" от Меделин, но самолетът паднал в планински район."Потвърждаваме, че сме уведомени от колумбийските власти, че самолетът на делегацията на "Шапекоенсе" е претърпял инцидент. Поддържаме контакт с властите и очакваме официалната информация", се казва в обръщението.Президентът на КОНМЕБОЛ Алехандро Домингес пътува за Меделин."Семейството на КОНМЕБОЛ изпитва огромно съжаление за случилото се. Всички дейности на конфедерацията са прекратени до следващо решение", добавят от организацията.Бразилската футболна конфедерация също оповести, че е в контакт с местните власти и КОНМЕБОЛ в очакване на информация.Клубове и футболисти от цял свят изразяват съпричастността си към случилото се."Петима пътници са оцелели, останалите са загинали", заяви директорът на полицията Хосе Асеведо. На борда на самолета е имало 81 души - 72-ма пътници и деветчленен екипаж.Сред пътниците е бил и бившият футболист на ЦСКА Филипе Машадо


description: "Лесно е да определяш правилата на играта, но трябва и да участваш в нея. Четири-пет пъти като кажеш, че искаш да скочиш във водата, е хубаво и да скочиш", коментира Курумбашев евентуално влизане на Слави Трифонов в политиката.

title: От успеха на Радев не следва задължителна победа на БСП на следващите избори, смята Курумбашев

maintext:
Фотограф: Георги Кожухаров
"Ако някой си мисли, че от победата на Румен Радев на изборите следва и победа на БСП на следващите, ще бъде заблуден", каза днес по БНТ новият евродепутат Петър Курумбашев, който беше и в предизборния щаб на новоизбрания президент. Той заема мястото в европарламента на избраната за вицепрезидент Илияна Йотова."Би било доста елементарно да се екстраполират тези резултати върху директни партийни резултати. Нашите опоненти през цялото време искаха да кажат, че това са директни партийни резултати. Ние през цялото време твърдяхме, че това са мажоритарни избори и те са мажоритарни избори", допълни Курумбашев.Той посочи, че изборът на Радев се дължи на мажоритарния елемент (самият той е силна кандидатура), на протестния вот и на факта, че е бил издигнат от БСП. Курумбашев каза още, че спрямо новия президент има големи очаквания."Аз се надявам и тези, които не са гласували на изборите, и тези, които не са гласували за него, да застанат зад него като президент на държавата, защото имаме остра нужда от обединителни фигури, от обединителни институции. Българските граждани престанаха да вярват в базови институции", посочи Петър Курумбашев.В отговор на въпрос дали Слави Трифонов ще се включи в политиката той заяви, че с референдума телевизионният водещ е натрупал една енергия, която трябва да намери политически излаз. "Лесно е да определяш правилата на играта, но трябва и да участваш в нея. Четири-пет пъти като кажеш, че искаш да скочиш във водата, е хубаво и да скочиш", допълни Курумбашев.По повод номинирането на нов български еврокомисар на мястото на отиващата в Световната банка Кристалина Георгиева той препоръча премиерът първо да направи консултации по темата с лидерите на основните партии в страната, преди да изпрати кандидатурата в Брюксел. "Първо трябва да се разберем помежду си, за да не се получава ситуацията отпреди няколко месеца", допълни евродепутатът, визирайки българската кандидатура за лидер на ООН.Курумбашев е на мнение, че българските евродепутати трябва да изработват обща национална позиция и по актуалните външнополитически теми като мигрантската криза. Той призова и да се помисли за вкарването на тема от национален интерес по време на българското председателство на ЕС.


description: По време на кампанията си новият президент Доналд Тръмп нееднократно критикуваше съюзниците от НАТО, че не плащат за собствената си защита, и твърдеше, че Вашингтон не може да продължи да финансира Алианса.

title: Обама ще увери Европа в стабилността на НАТО при последното си посещение в Германия

maintext: Американският президент Барак Обама ще опита да убеди европейските си съюзници, че НАТО ще продължи да изпълнява ангажиментите си по света и по време на президентството на Доналд Тръмп, съобщава агенция "Ройтерс".Това ще бъде една от целите на американския държавен глава по време на последната му международна обиколка, в рамките на която днес ще се срещне в Берлин с канцлера Ангела Меркел Обама посещава Германия за шести път и основните теми на разговор между него и Меркел ще бъдат конфликтите в Украйна и Сирия , кампанията срещу "Ислямска държава" и трансатлантическите икономически отношения.По време на кампанията си новият президент Доналд Тръмп нееднократно критикуваше съюзниците от НАТО , че не плащат за собствената си защита, и твърдеше, че Вашингтон не може да продължи да финансира Алианса.Преди дни обаче Обама заяви, че пред него Тръмп е изразил "голям интерес към поддържането на основните ни стратегически отношения", включително поддържането на НАТО.Утре, отново по време на посещението си в Германия, Обама ще се срещне и с лидерите на Великобритания, Франция, Италия и Испания.Обиколката на президента започна във вторник в Гърция , където той обяви, че ще продължи да настоява за облекчаване на външния дълг на Атина


title: Горанов: Не бива на хората да им се казва това, което искат да чуят

maintext:
Фотограф: Цветелина Белутова
Министърът на финансите в оставка Владислав Горанов обяви, че популизмът е обхванал цяла Южна Европа, а частично и някои северни страни, но на хората не бива да се говорят онова, което те искат да чуят. В сутрешния блок на Нова телевизия на практика той застъпи тезата, че все още управляващите от ГЕРБ не са показали никакви прояви на популизъм.Според него сега трудното и голямото предизвикателство ще бъде да се направи анализ какво искат хората от властта без тя да става заложник на популизма.По време на кампанията чух много заявки, които са извън правомощията на президента и такива, които не могат без драматични промени да се реализират, илюстрира положението Горанов."Не бива на хората да им се казва това, което искат да чуят, а това, което е добре за всички", заключи той.Нямам смислено обяснение какво сбъркахме. Трябва да бъдем смирени, няма на кого да се сърдим освен на себе си. Все по-трудно ще е да се управлява, анализира той ситуацията на ГЕРБ.Според него най-страшното в момента е ситуацията да се удави в популистки теми в парламент, в който никой не носи отговорност за изпълнителната власт.Финансовият министър в оставка не можа да обясни защо в крайна сметка проектобюджетът за 2017 г. няма да бъде оттеглен , каквото твърдение първо представи председателят на бюджетната комисия Менда Стоянова , въпреки че представи солидни аргументи как той може да се напълни тъкмо с популистки идеи между първо и второ четене. Като такива той изреди предложението на Патриотите да се вдигнат драстично пенсиите, което би изложила публичните финанси на голям риск през следващите години или предложението на БСП да отпадне плоският данък.Горанов припомни, че ако не се приеме бюджет за следващата година ситуацията е ясна - изпълнява се рамката за настоящата година до приемането на нова. Въпреки това ГЕРБ няма да оттегли проекта си и ще защитава рамка, която друг ще изпълнява, каза той."Моят страх беше трябва ли да оставим бюджета с риска от драстични промени, или да го махнем, за да няма популистки промени. Ще се борим срещу всяка предложение, което ще постави под риск държавата", обяви Горанов.В анализ на управлението на България Горанов попита риторично: Кой е по-подготвен от Борисов да управлява?! За себе си каза, че няма непременната амбиция да е пак финансов министър, а иска да има смислено управление. Допълни, че в сегашната ситуация "много хора" не са готови да поемат управлението и даде за пример лидера на БСП Корнелия Нинова, която давала противоречиви сигнали по темата.Горанов отхвърли тезата, че ГЕРБ защитават обсъждането в парламента на въпросите от референдума, защото като партия ще имат изгода от прилагането на мажоритарен вот."Нашата позиция е, че референдумът е безалтернативен след като е спечелил такава подкрепа в обществото".


title: "Борусия" (Дортмунд) свали "Байерн" от върха след победа в "Класикер"

maintext:
Футболистите на "Борусия" ликуват след последния съдийски сигнал
Пиер-Емерик Обамеянг и Дейвид Алаба в битка за топката
Томас Мюлер добави още 90 минути към головата си суша от 682 минути
Франк Рибери успя да промуши топката в мрежата на домакините с ефектно изпълнение с пета, но попадението беше отменено заради засада. В 61-ата минута Чаби Алонсо беше близо до изравнително попадение, но топката срещна гредата след негов удар.
Карло Анчелоти беше активен край страничната линия
Ларс Щиндл откри за домакина "Борусия" в 32-ата минута, но Антони Модест изравни в 59-ата с късмет. В добавеното време на мача Марсел Рисе вкара втори гол и донесе победата за "Кьолн", който е четвърти също с 21 точки.
Тръгналият нагоре "Шалке" задълбочи кризата във "Волфсбург" след победа с 1:0 като гост. Поражението остави "вълците" на 14-о място в класирането с едва девет точки.
Леон Горецка вкара победния гол в 82-ата минута след удар от воле и даде глътка въздух на кралскосините, които се намират на 11-о място с 14 точки.
Точно след треньорската смяна "Инголщад" записа първа победа за сезона - 1:0 над "Дармщад".
"Байерн" (Мюнхен) няма да е начело в класирането на Бундеслигата за първи път от 38 кръга, след като загуби с 0:1 от "Борусия" (Дортумнд) "класиката" на германския футбол.Пиер-Емерик Обамеянг вкара победния гол още в 11-ата минута, с което отборът му се върна в битката за титлата. За гостите от Мюнхен това беше първо поражение през сезона и първа загуба на "Сигнал Идуна парк" от 2012 г.Играчите на Карло Анчелоти ще бъдат на второ място в класирането с 24 точки, след като в петък дебютантът "Лайпциг" победи с 3:2 "Байер" (Леверкузен) и събра 27 точки Шампионите наложиха тотален натиск в 70 от 90-те минути, но почти не създадоха опасности за вратаря на "Борусия" Роман Бюрки. Огромна работа пред него свърши защитата, която със зъби и нокти се бореше за всяка топка в опита да запази ценното предимство.Домакините започнаха обещаващо, а многоходова комбинация в 11-ата минута доведе до гол. В първия си мач след завръщането в Дортмунд от Мюнхен Марио Гьотце асистира за Обамеянг между краката на Матс Хумелс, а нападателят отклони по земя за 12-ото си попадение в първенството.Постепенно "Байерн" вдигна темпото и започна да притиска съперниците си, които в дълги периоди изпадаха в глуха защита. Все пак до края на полувремето Андре Шюрле отправи още един опасен удар в тялото на Нойер. От своя страна гостите натискаха, но не можеха да затруднят вратаря.Головата суша на Томас Мюлер от 682 минути продължи с още 90, а централният нападател Роберт Левандовски беше зорко пазен от тримата централни защитници на жълто-черните Сократис, Матиас Гинтер и Марк Бартра.През второто полувреме историята се повтори - натискът не намаля нито за миг, но отново опасностите не бяха толкова големи.Обамеянг имаше възможност да увеличи преднината на своите 20 минути преди, след като получи подарък от Алонсо и напредна сам срещу Нойер. Германският номер 1 обаче спаси удара му."Борусия" временно е на трето място с 21 точки, но може да бъде изпреварен в неделя от "Хофенхайм", който домакинства на последния "Хамбургер".По-рано днес "Кьолн" спечели с 2:1 локалното дерби с "Борусия" (Мьонхенгладбах), а нападателят на "козлите" Антони Модест вкара 12-ия си гол през сезона. Той и Обамеянг делят първото място при топреализаторите.


description: В националния референдум са гласували 39.15% от избирателите, или 2 675 768 души, по данни на Централната избирателна комисия.

title: Графика: Избирателната активност във вота за президент е 44.83% към 17 ч.

maintext: Избирателната активност на президентските избори към 17 часа е 44.83%, съобщи говорителят на Централната избирателна комисия (ЦИК) Александър Андреев, цитиран от "Фокус". Във вота за държавен глава са гласували 3 063 732 души.В националния референдум са участвали 39.15% от избирателите, или 2 675 768 души.Към 17.00 часа най-ниска е избирателна активност в Кърджали, където са отчетени 28.42 %, а най-висока е в София-област - 54,29 %."В столичния район "Младост" за частичните избори активността е 43.83 %", обясни Андреев.Към момента ЦИК все още няма данни за гласуването в чужбина. "В рамките на близките часове ще приключи гласуването в най-отдалечените източни държави, където имаме секции. Това са Нова Зеландия, Япония и други места. И оттук нататък ще започнат да постъпват и протоколите от гласуването в тези държави", обясни говорителят на ЦИК.


description: "Не знам с какво държат Цацаров, но очевидно Цацаров не е свободен човек в решенията си. В негово лице двата лагера – Борисов и Цветанов, от едната страна, и Пеевски, от другата, са намерили своя избор", посочи Цветан Василев.

title: Искров беше на ръчно управление на прокуратурата и Пеевски, обяви Цветан Василев

maintext:
Фотограф: Юлия Лазарова
Бившият гуверньор на Българска народна банка Иван Искров беше на ръчно управление на прокуратурата и Делян Пеевски, обяви снощи мажоритарният собственик на Корпоративна търговска банка Цветан Василев във втората част на интервюто си за предаването "Просто Диков" на телевизия BiT. Той обеща за Искров, подуправителят на БНБ Димитър Костов и бившия началник на банковия надзор в централната банка Нели Кордовска, "много неща да излязат наяве" в бъдеще.Седмица по-рано Цветан Василев заяви, че Бойко Борисов чрез свой доверен човек го е накарал да подари дялове от фирми , които по-късно да откупи срещу милиони левове. Премиерът в оставка пък реагира и обяви, че ще съди Цветан Василев Във втората част на интервюто името на премиера в оставка отново присъстваше, като банкерът обяви, че Борисов е поставил условие да спечели изборите, за да спаси КТБ. За услугата обаче не поискал нищо в замяна.Цветан Василев обяви, че не може да се надява на справедлив съдебен процес в България, докато няма политическа промяна в страната.Не съм финансирал избирането на Цацаров. Ако го е финансирал някой, го е финансирал Пеевски", каза още банкерът, но отказа да влезе в подробности.Той все пак допълни, че двата лагера – Борисов и Цветанов, от едната страна, и Пеевски, от другата , които са си разделили страната, "намерили своя избор" в лицето на сегашния главен прокурор. "Каква е била цената на това споразумение, аз не знам. Но е очевидно, че главния прокурор съвестно изпълнява своите ангажименти към двата лагера", каза още Цветан Василев."За това работи външна прокуратура, защото българската смята, че той е чист като ангел", обобщи банкерът. Той допълни, че се надява външни разследващи институции да стигнат до истината за внезапното забогатяване на Делян Пеевски. Василев посочи, че в момента депутатът от ДПС чрез фиктивни операции на покупко-продажба на активи изнася пари към компания, регистрирана в Дубай, а вкарва мръсни пари като доказан доход на себе си и на семейството си в България.Според него в България хората от бизнес елита и политиците, се държат в подчинение с компромати. Цветан Василев призова новоизбрания президент Румен Радев да разсекрети стенограмите от заседанията за КТБ при президента Плевнелиев , "за да стане ясно кой, какво и как е видял нещата тогава". "Аз считам, че в тези стенограми стои омертата на всички политически сили и с това се обяснява и единодушното решение на парламента на 6 ноември за фалирането на банката", казва банкерът.На въпрос с какви пари живее Цветан Василев отговори, че е успял да продаде някои имота. Получавал и помощ от приятели.Попитан дали не е мислил да избяга в Южна Африка, банкерът каза, че е можел да го направи още през 2014 г, но не е заминал, тъй като не се чувствал виновен и е искал да го докаже.


title: Фотогалерия: Стинг на сцената на "Батаклан" година след атаките в Париж

maintext: 1/10 снимки в галерията Година след серията терористични атентати в Париж легендарната зала "Батаклан" отново отвори врати. Вчера вечерта беше първият концерт, на който на сцената излезе Стинг. Приходите от концерта ще отидат в благотворителни фондове в подкрепа на близките на жертвите на терористичните атаки.


title: Египет отмени смъртната присъда на бившия президент Мохамед Морси

maintext: Върховният касационен съд на Египет отмени във вторник смъртната присъда на бившия президент и лидер на движението "Мюсюлмански братя" Мохамед Морси и нареди процеса да започне отначало, предаде "Ройтерс".Морси бе осъден на смърт през юни 2015 г. заради участието му в бунта и масовото бягство от затвора през 2011 г Лидерът на "Мюсюлмански братя" се превърна в първия демократично избран президент на Египет след революцията през 2011 г. Само две години по-късно обаче той бе свален от генерал Абдел Фатах ал Сиси (действащият сега президент) след масови протести срещу управлението му Морси бе арестуван незабавно след преврата. Той получи дългогодишни присъди по други обвинения, включително по две дела за шпионаж.Днешното решение означава, че вече не го грози екзекуция.Морси бе осъден и на 20 години затвор без право на замяна по обвинения за убийствата на протестиращи през декември 2012 г. Той получи и 40-годишна присъда заради шпионаж в полза на Катар, както и доживотен затвор заради шпионаж в полза на "Хамас".След свалянето на Морси ал Сиси се опитва да ликвидира движениет "Мюсюлмански братя", което по думите му е част от терористична мрежа, заплашваща западния и арабския свят. На свой ред движението, което е най-старото политическо движение в Египет, твърди, че дейностите му са изцяло мирни и отрича да използва насилие.


description: Мисля, че не е много правилно човек да паркира на зелена площ, заградена с колчета пред блок...

title: Как се е намърдал между колчетата само

maintext:
Мисля, че не е много правилно човек да паркира на зелена площ, заградена с колчета пред блок, няма улица
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: Екип на "Дневник" снима почетния председател на ДПС.

title: Снимка от деня: Доган отиде да гласува

maintext:
1/3 снимки в галерията Почетният лидер на ДПС Ахмед Доган гласува тази сутрин малко след 8 ч. в 36 СОУ "Максим Горки" в "Красно село". Той не коментира нищо, но се видя, че пуска бюлетина само за президент.
Доган беше пазен от сериозна охрана от НСО, която не допусна екипа на "Дневник" да му зададе въпроси или да го снима, извън поставените от тях ограничения.
Гласуването на избори е почти единствената публична проява на Доган през последните години след нападението срещу него. Обичайно тя бива отразена само с една снимка от пресцентъра му до медиите.
Фотограф: Георги Кожухаров


title: Ерата "Рон Денис" в "Макларън" приключи след 35 години

maintext:
Основателят на "Макларън" излиза от управата заради опитите на останалите акционери да го пуснат в принудителен отпуск
Рон Денис потвърди, че напуска постовете на президент и главен изпълнителен директор на "Макларън технолъджи груп". 69-годишният англичанин е бил принуден от останалите акционери да се оттегли от управлението след 35 години в екипа.
Денис не искаше да сдава постовете си, но другите акционери - изпълнителният директор на TAG Мансур Оджех и бахрейнският инвестиционен фонд "Мумталакат", решиха да го пуснат в принудителен отпуск заради "липсата на успехи в последните четири години".
Шефът на "Макларън" не успя да стопира действията им чрез жалба до Върховния съд на Великобритания и затова е взел решение да напусне управата.
"Представителите на TAG и "Мумталакат" ме принудиха да взема това решение въпреки съпротивата на останалите хора в екипа. Основанията на акционерите са изцяло фалшиви и аз съм крайно разочарован", обясни Денис.
Англичанинът запазва позициите си в борда на директорите на "Макларън технолъджи" и "Макларън аутомотив", но вече няма да се занимава с оперативна дейност. Той запазва и своя дял от собствеността на "Макларън груп", който възлиза на 25%.Хората от "Мумталакат", които държат 50% от акциите, бяха главни инициатори на оттеглянето на Денис. Оджех, притежаващ останалите 25%, е решил да вземе страната на бахрейнците, въпреки че е дългогодишен партньор на Денис и двамата се считаха за приятели."Другите акционери ме принудиха да се оттегля въпреки силните предупреждения на останалата част от управленския екип за потенциалните опасности за бизнеса, които крие това решение", каза още Денис."Моят стил на управление е същият, какъвто винаги е бил. Този стил позволи на "Макларън" да се превърне в автомобилна и технологична група, която спечели 20 титли в Формула 1 и се разрасна до бизнес за 850 милиона паунда годишно", допълни основателят на "Макларън".


description: "До Коледа в резултат на засилването на военните операции ще настъпи срив на това, което е останало от Източно Алепо, и може 200 000 души да побягнат към Турция, което ще бъде хуманитарна катастрофа", предупреди специалният пратеник на ООН след среща, на която Сирия отхвърли предложението то да бъде обявено за автономна територия.

title: До Коледа източно Алепо може да се срине, предупреди ООН

maintext: "Времето изтича" за Източно Алепо - контролираната от бунтовниците част на града, подложена на смъртоносни бомбардировки от сирийския режим, заяви днес в Дамаск специалният пратеник на ООН в Сирия Стафан де Мистура, цитиран от "Франс прес" и БТА.Мистура бе там за среща със сирийския външен министър Уалид Муалем. Според информация на хуманитарните организации в Източно Алепо и други райони на Сирия става все по-вероятно вместо хуманитарни инициативи да се разрастнат военните дейсвия."До Коледа в резултат на засилването на военните операции ще настъпи срив на това, което е останало от Източно Алепо, и може 200 000 души да побягнат към Турция, което ще бъде хуманитарна катастрофа", предупреди Мистура.Специалният пратеник на ООН припомни "международното възмущение" от бомбардировките и потвърди отказа на Дамаск да признае "автономно управление" на бунтовниците в Източно Алепо - което беше едно от неговите предложения.В петък Русия и Сирия нанесоха въздушни удари по три медицински обекта, включително детска болница, и наложиха затварянето на болниците в източно Алепо.По-рано днес сирийският външен министър Муалем заяви, че Сирия отхвърля предложението на Де Мистура контролираната от бунтовниците източна част на Алепо да получи автономно управление.Той не даде признаци, че сирийското правителство е склонно да отслаби своята атака срещу източните райони на Алепо. Министърът изрази надежда, че новоизбраният президент на САЩ Доналд Тръмп ще спре подкрепата за въоръжените групировки и ще обуздае регионалните сили, които ги поддържат, отбелязва "Ройтерс".Муалем допълни, че Дамаск и Багдад са заинтересовани да не допуснат бойци на групировката "Ислямска държава" да проникнат от иракския град Мосул в Сирия.


description: Любимият политик на германците ще бъде новият президент на ФРГ: през февруари 2017 Франк-Валтер Щайнмайер ще наследи Йоахим Гаук на президентския пост. С какво е известен Щайнмайер - в Германия и по света?

title: Как Щайнмайер стана най-любимият политик на германците

maintext: Любимият политик на германците ще бъде новият президент на ФРГ: през февруари 2017 Франк-Валтер Щайнмайер ще наследи Йоахим Гаук на президентския пост. С какво е известен Щайнмайер - в Германия и по света разказва Рихард Фукс за "Дойче Веле" След дълги спорове Християндемократическият съюз (ХДС) и Християнсоциалният съюз (ХСС) най-после се споразумяха да подкрепят президентската кандидатура на социалдемократите – Франк-Валтер Щайнмайер . Той ще наследи Йоахим Гаук на президентския пост през февруари 2017 г. В момента 60-годишният Щайнмайер е външен министър на Германия и за голяма част от германците той е лицето на германската дипломация. В своята почти 20-годишна политическа кариера обаче той е заемал редица други важни постове. Бил е държавен секретар, председател на фракция, а и кандидат за канцлерския пост. Така че новият германски президент няма да е непозната фигура, нито пък ще е новак в политиката.Тъкмо напротив. Франк-Валтер Щайнмайер притежава много качества, нужни за президентския пост на Германия. Днешният външен министър в кабинета на Ангела Меркел се радва на добро име сред всички германски партии, а и в чужбина, има дипломатически опит и е доказвал, че може да запази самообладание по време на кризи. Резултатите от социологическите проучвания потвърждават високия имидж на Щайнмайер. Години наред той се нарежда на първо място в ранглистата на най-популярните политици. 76 процента от анкетираните в последната анкета на АРД от ноември т.г. са доволни от неговата работа.Тази популярност със сигурност е изиграла важна роля и при избора му за президент.Редица наблюдатели отдавна усетиха амбициите на Щайнмайер за най-високия пост в страната. По време на многото си пътувания, той винаги се е държал на високо ниво. И винаги е търсил равновесие. Особено в украинския конфликт Щайнмайер си спечели уважение с неуморните си пътувания между Киев и Москва. Той спомогна за уталожването на конфликта, което се дължи и на внимателния подбор на думите. Толкова по-учудваща бе пък неговата реакциия по адрес на Доналд Тръмп, когото Щайнмайер нарече "проповедник на омразата".Франк-Валтер Щайнмайер започва политическата си кариера при бившия канцлер Герхард Шрьодер. Той е шеф на неговата канцелария още по времето, когато Шрьодер е министър-председател в Долна Саксония. След победата на социалдемократите на изборите през 1998 година, Щайнмайер става държавен секретар, а по-късно и ръководител на канцлерската служба.През 2005 година той става вътрешен министър на първата голяма коалиция на канцлера Ангела Меркел. Щайнмайер беше вицеканцлер, а през 2009 година беше и кандидат за канцлерския пост на социалдемократите. Те обаче загубиха изборите, като мнозина навремето си обясниха загубата на Щайнмайер с липсата на близост с гражданите. През 2013 година Франк-Валтер Щайнмайер отново става външен министър. Редом с Ханс-Дитрих Геншер, той принадлежи към доминиращите фигури в германската външна политика от последните десетилетия.Франк-Валтер Щайнмайер е роден на 5 януари 1965 година в Детмолд в провинция Северен Рейн-Вестфалия и е женен за съдийката по административно право Елке Бюденбендер. Двамата имат една дъщеря. През 2010 година не политикът, а човекът Щайнмайер попадна във фокуса на германската общественост. Тогава той беше председател на фракцията на социалдемократите и временно прекрати политическите си изяви, за да дари бъбрек на тежко болната си съпруга. Тази постъпка му донесе високо признание и уважение сред германското общество. А във факта, че юристът Щайнмайер пише докторската си работа на тема "Бездомните хора", мнозина виждат добро предзнаменование за предстоящата му роля на върховен представител на държавата.


description: Дълбока несигурност обхвана Мексико, след като американците избраха Доналд Тръмп за следващ президент на САЩ. Националната валута – песото – отбеляза най-големия си срив за последните 22 години заради опасения, че милиардерът ще изпълни обещанието си да преразгледа или напълно да отмени споразумение за свободна търговия, което по думите му облагодетелства само Мексико.

title: Страх и несигурност обхванаха Мексико след победата на Тръмп

maintext:
Американски граждани, привърженици на Демократическата партия, следят изборната нощ в бар в Мексико.
Дълбока несигурност обхвана Мексико, след като американците избраха Доналд Тръмп за следващ президент на САЩ . Националната валута – песото – о тбеляза най-големия си срив за последните 22 години заради опасения, че милиардерът ще изпълни обещанието си да преразгледа или напълно да отмени споразумение за свободна търговия, което по думите му облагодетелства само Мексико. Сега инвеститорите се опасяват, че евентуална търговска битка може да доведе до рецесия, разказва "Ройтерс".Републиканецът Тръмп заплаши да депортира милиони нелегални мексикански имигранти, много от които според него са "изнасилвачи и престъпници". Той изрази готовност да издигне стена по общата граница, за която според него трябва да плати Мексико Заради всичко това изборите в САЩ бяха следени с повишено внимание и в южния им съсед.Новините, че Доналд Тръмп изпреварва кандидата на демократите Хилъри Клинтън предизвикаха недоверие и страх у много мексиканци."Трябва да започнем да пестим за тази стена", казва 29-годишният Рафаел Гарника, предприемач в областта на технологиите. "Не ме плаши само Тръмп, а фактът, че той представлява огромна част от американския народ".В "Туитър" някои мексиканци призоваха правителството си да потърси диалог с новия президент на САЩ, докато други изразиха опасения от скъсване на двустранните отношения."Победата на Тръмп е антитеза на падането на Берлинската стена", написа в социалната мрежа Фернандо Белаунсаран, политик от лявоцентристката Партия на демократичната революция.Победата на Тръмп съвпадна с годишнината от падането на Берлинската стена през 1989 г.В хода на кампанията си републиканецът предложи да бъдат спрени паричните преводи, които имигрантите изпращат на семействата си, за да се принуди Мексико да плати за стената.Президентът на страната Енрике Пеня Нието, които оприличава реториката на Тръмп с думите на Адолф Хитлер и Бенито Мусолини, отхвърля възможността държавата да плаща за подобна инициатива.Освен това по време на кампанията екцентричният милиардер описа споразумението за свободна търговия между Мексико, САЩ и Канада (NAFTA) като "най-лошата сделка в историята" и обеща да го денонсира, ако не може да го предоговори NAFTA е крайъгълен камък за икономическата политика на Мексико от влизането в сила на договора през 1994 г.Финансовият министър Хосе Антонио Мийд заяви на пресконференция вчера, че след победата на Тръмп несигурността и уязвимостта са нараснали, но няма непосредствен ефект върху търговските отношения между двете страни.Според някои бизнесмени икономиките на САЩ и Мексико вече са толкова обвързани, че не едната стана не може да вземе мерки срещу другата, без да навреди и на себе си.Мексиканските управляващи се надяват да намерят и други пазари за стоките си, за да намалят зависимостта си от САЩ, а Пеня Нието вече заяви, че ще работи с победителя от изборите.Той получи доста критики у дома заради срещата си с Тръмп в Мексико по своя инициатива – в опит да получи някакъв инструмент за влияние за правителството си в случай, че бизнесменът спечели.В рамките на визитата си републиканецът посмекчи тона, но само няколко часа по-късно двамата с Пеня Нието се нападнаха взаимно в "Туитър" относно кой трябва да плати разходите по евентуално изграждане на стена край границата.Съгласно NAFTA всеки 4 от 5 долара, спечелени от мексиканските износители, идват от САЩ. Двустранната търговия е оценяна на 500 млрд. долара годишно.Тръмп заплаши да наложи тарифи до 35 цента на произведени в Мексико стоки. Това породи опасения за големи загуби, особено в северните гранични райони.По принцип президентът на САЩ има правомощията да денонсира NAFTA, но източници на "Ройтерс" разказват, че Тръмп ще бъде сериозно притискан от Конгреса и бизнес средите да не го прави.Но според някои мексиканци призивите на Тръмп за стена по границата не са заявка само за спиране на миграцията, но и за налагане на препятствия пред търговията.Споровете около NAFTA могат да навредят на сътрудничеството в областта на сигурността, борбата с трафика на наркотици и ограничаване на нелегалната миграция – пунктове, които според правителството са се подобрили при Нието и Обама.Миналия месец на мероприятие в Лос Анджелис посланикът на Мексико в САЩ Карлос Сада заяви, че кампанията на Тръмп е нанесла удар по имиджа на Америка на юг.На свой ред посланикът на САЩ в Мексико Роберта Джейкъбсън през смях споделя как призивите на кандидата на републиканците са усложнили живота на американските дипломати."Мислех си просто да се скрия на 9 ноември. Преобладаващата реакция при визитата на Тръмп в Мексико, към самата му личност и след вчерашната победа е "Какво, по дяволите", споделя жената."Но това, което бе по-притеснително, е реакцията на хората, която следва след първоначалната изненада: Боим се, че след това няма да можем да се върнем към нормалния си живот".


description: Общо 14 туристи от Молдова са пострадали при инцидента. Шестима души са откарани в болница, като един е в тежко състояние.

title: Две туристически лодки са се сблъскали в делтата на Дунав, има пострадали

maintext:
Снимката е архивна
Фотограф: Юлия Лазарова
Две туристически лодки са се сблъскали в делтата на р. Дунав, съобщи БТА, като цитира румънски вестници.
При инцидента са пострадали 14
туристи - лекари от Молдова. В едната лодка са пътували 11 туристи, а в другата - трима.
Шестима от ранените са приети в окръжната болница в град Тулча. Един от тях е в тежко състояние и е бил прехвърлен в окръжната болница в Констанца, като местните медии посочват, че е възможно да бъде транспортиран и до Букурещ.
След инцидента единият капитан е избягал. Полицията го открила два часа по-късно. БНТ цитира кмета на община Тулча Кристиан Йордан, според когото виновникът за катастрофата е задържан.


title: "Уилямс" взе 18-годишен на мястото на Фелипе Маса

maintext:
Click this link to read our full statement on our 2017 driver line up #WeAreRacing #F1 https://t.co/Gk0Jmse2ae pic.twitter.com/iWfZWXekWI
— WILLIAMS RACING (@WilliamsRacing) November 3, 2016
.@Lance_Stroll: It's a dream come true for me. I'm really looking forward to hopefully a great season! pic.twitter.com/4mlqLGN8tG
— WILLIAMS RACING (@WilliamsRacing) November 3, 2016
Ланс Строл ще кара за "Уилямс" във Формула 1 през следващата година на мястото на отказващия се ветеран Фелипе Маса. Другият пилот на отбора ще е Валтери Ботас.18-годишният канадец, син на милиардер, ще стане вторият най-млад пилот в историята на Формула 1 след Макс Верстапен към момента на дебюта си през март. Той идва от европейските серии Формула 3 и ще бъде първият канадец след световния шампион за 1997 г. Жак Вилньов.Строл е бил избран в конкуренцията на Фелипе Наср от "Заубер". Предполага се, че в крайна сметка са натежали впечатляващите 14 победи във Формула 3 в комбинация с финансовия пакет, който екипът му е предложил.Заместник-ръководителят на отбора Клер Уилямс обяви отварянето на "нова страница в историята на "Уилямс" при представянето на двамата пилоти."Взехме това решение преди много време и сме много развълнувани от него", заяви тя."Ларс има толкова качества, той е изключително интелигентен и работи много. Имам пълната увереност, че ще навлезе бързо и ще показва добри резултати, като виждам какво постигна в такъв кратък период от време", добави тя.Строл потвърди, че е имал шест тестови дни с версията на "Уилямс" от 2014 г. Попитан за статута му на плащащ си пилот, канадецът заяви, че си е заслужил мястото."Всеки има свое мнение, не мога да го променя. Идвам от парите, не мога да го отрека, но вярвам, че съм си спечелил шанса да бъда във Формула 1, тъй като спечелих всички шампионати, в които участвах", каза той.Уилямс отрече решението да е взето на базата на парите. "Искам да дам да се разбере, че в последните години "Уилямс" е отбор, който няма да позволи парите да диктуват избора на пилоти", заяви тя.Договорът на финландеца Ботас, който за петте си години в тима има девет качвания на подиума, изтичаше в края на годината. Според информации в медиите той е имал предложение за дългосрочен договор от "Рено".Догодина "Уилямс" ще отпразнува 40-ата си годишнина във Формула 1.


description: Организацията на ГЕРБ в столичния район "Слатина" агитира с безплатни лекарски прегледи в 22 ДКЦ на 11 ноември.

title: ГЕРБ пак агитира с безплатни прегледи при лекари

maintext:
Цецка Цачева и Пламен Манушев
Фотограф: Велко Ангелов
Организацията на ГЕРБ в столичния район "Слатина" уреди безплатни лекарски прегледи в 22 ДКЦ в петък 11 ноември. Рекламна листовка с ликовете на кандидатпрезидентската двойка е поставена във входовете на блокове в района. От регистратурата на поликлиниката потвърдиха, за безплатните прегледи и че те са платени от ГЕРБ.Прегледите се провеждат между 12 и 14 часа. Към 14.15 часа в четвъртък все още имаше свободни часове за ортопеда, нефролога д-р Камбуров и очен лекар. Информацията за прегледите беше качена и на фейсбук страницата на районната партийна организация, но по-късно бе свалена оттам.Проверка из партийния сайт показа, че агитацията с прегледите не е изолиран случай. В края на октомври във варненския район "Младост" също е имало безплатни здравни консултации от които са се възползвали около 30 пенсионери, а на тях се е говорило за кандидатурата на Цецка Цачева."Лекарска" кампания имаше и на изборите през 2007 и 2011 година във Велико Търново, Варна и София, както и в по-малки населени места.


description: Съдът върна на работа Златин Георгиев, който е обвиняем за участие в схема за злоупотреба с евросредства в Изпълнителната агенция по рибарство и аквакултури (ИАРА).

title: Съдът не отстрани от работа единия от обвинените за злоупотреба в рибарската агенция

maintext:
Той е привлечен като обвиняем, тъй като представил пред агенцията неверни сведения, свързани с фирмата "Капитан Зет" и получил 59 972.15 лв. като безвъзмездна финансова помощ от фондове, свързани с Европейския съюз. Това е станало посредством тъща му, представляваща дружеството - Бонка Тодорова, която също е обвиняема по случая.
Съдът не отстрани от работа Златин Георгиев, който е обвиняем за участие в схема за злоупотреба с евросредства в Изпълнителната агенция по рибарство и аквакултури (ИАРА). Това стана, след като днес Софийският апелативен съд (САС) отмени определението на Софийския градски съд (СГС) от миналата седмица , с което Златин Георгиев беше отстранен от длъжността "специалист" в ИАРА. То обаче не беше влязло в сила и на практика Георгиев не е бил отстраняван от работа.Прокуратурата поиска Георгиев да бъде отстранен, за да не влияе на показанията на служителите на агенцията в хода на разследването. Съдът обаче прие, че така повдигнатото обвинение не е пряко свързано с работата му в агенцията. Друг аргумент бе, че служителите в агенцията не са в йерархична зависимост от Георгиев и той не може да им повлияе по време на разследването.Защитата на Георгиев заяви, че е внесена поисканата от съда парична гаранция в размер на 20 хил. лв.В края на октомври ДАНС и прокуратурата влязоха в офисите на агенцията в Бургас, Ямбол и София и иззеха множество документи. След което обвинение получиха четирима души - Георгиев, който е предоставил неверни документи пред агенцията, за да получи европейска субсидия, както и тъщата му Бонка Тодорова - управител и представляващ на дружеството "Капитан Зет", чрез която са подадени документите. Заедно с тях обвинени бяха изпълнителният директор на ИАРА Янчо Янев, с чието знание според прокуратурата се е извършила злоупотребата, както и Петър Генов, който не е част от агенцията, но фактически е изтеглил парите, приведени от еврофондовете.Освен на Георгиев наложена мярка за неотклонение "Парична гаранция" има и спрямо Янев и Генов в размер на 20 хил. лв.. Те са и със забрана да напускат страната. След полицейската акция земеделският министър Десислава Танева отстрани от длъжност Янчо Янев, като на негово място бе назначен Валентин Вълков.Определението на съда е окончателно и не подлежи на обжалване или протест.


description: ГЕРБ вече обявиха, че ще внесат предложението, одобрено от близо половината граждани на инициирания от Слави Трифонов референдум, а БСП казаха, че ще внесат свой вариант за мажоритарен вот.

title: И Мая Манолова ще внесе законопроект за мажоритарни избори в два тура

maintext:
Фотограф: Анелия Николова
Омбудсманът Мая Манолова също ще внесе законопроект за изменение на Изборния кодекс, с които се въвежда предложената на националния референдум мажоритарната система с абсолютно мнозинство в два тура, съобщава нейният пресофис. Текстът ще бъде публикуван на сайта в 10.30 ч. утре, когато ще бъде входиран в Народното събрание от Манолова, представители на инициативния комитет за провеждане на "Национален референдум 2016" Тошко Йорданов и Иво Сиромахов, както и независимите експерти Валери Найденов, Мира Радева и Боян АтанасовГЕРБ вече обявиха, че ще внесат предложенията, одобрени от близо половината граждани на инициирания от Слави Трифонов референдум. БСП ще внесат свой вариант на мажоритарния вот."Не достигнаха 12 027 гласа, за да бъде референдумът задължителен за Народното събрание, но предвид огромното участие и подкрепа на въпросите, резултатите му са морално и политически задължителни за народните представители", гласи съобщението на Манолова. Тя посочва, че мнозинството е отговорило с "да" и на трите въпроса в допитването, което по безспорен начин показва каква е волята на българския народ"."Със законопроекта се въвежда мажоритарна изборна система с абсолютно мнозинство на два тура чрез създаване на 231 равни едномандатни изборни района в страната и 9 едномандатни изборни района извън страната. С тази система се цели партиите и инициативните комитети да издигат за кандидати за народни представители личности с доказани качества, които могат да спечелят мажоритарно състезание и да са тясно свързани и отговорни на първо място пред своите гласоподаватели", мотивира се Манолова.За да се избегне изкривяването на резултатите в текста се предлага право да избират народни представители в едномандатните изборни райони в страната да имат българските граждани, които са живели поне през последните 6 месеца в съответния изборен район (чл. 243). Българските граждани, които не живеят в страната ще могат да упражнят своето активно избирателно право в обособените изборни райони извън страната, без да влияят на вота в страната, допълват от офиса на омбудсмана.


title: За трети път за последния месец плъзна вирус от името на НАП

maintext:
В централното управление на НАП бе демонстрирана връзката за обмен на информация между НАП и Агенция Митници.
Фотограф: Анелия Николова
Националната агенция по приходите (НАП) отново попадна под хакерска атака. От данъчната служба съобщиха, че се разпространява вирус от тяхно име, който се праща чрез електронната поща.Съобщението гласи, че е променен срокът за подаване на годишни финансови отчети. От НАП заявиха, че не са изпращали имейл с подобно съдържание. От агенцията посъветваха своите клиенти да не отварят прикачените файлове, а ако са го направили, да стартират веднага антивирусната си програма.Това е третият подобен случай само за около месец. В началото и края на октомври подобен вирус беше препратен до стотици имейли.От НАП уточниха, че работят съвместно със специализираните служби за издирването на извършителите.


description: Фондът за енергийна сигурност беше създаден в средата на 2015 г. с цел покриване на разходите на обществения доставчик.

title: НЕК е получила над 183 млн. лв. от фонда за енергийна сигурност

maintext:
Изпълнителният директор на НЕК Петър Илиев
Фотограф: НАДЕЖДА ЧИПЕВА
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Националната електрическа компания (НЕК) е получила през 2015 г. 183.2 млн. лв. от фонд "Сигурност на електроенергийната система". Това стана ясно след днешното заседание на Министерския съвет, на което правителството одобри отчета на фонда.Парите са преведени по сметката на НЕК в края на миналата година и са се събирали по две пера. Първото е от продажби на електроенергия на производителите и вносителите в страната. Второто са приходите от търгове за продажба на квоти емисии парникови газове, като във фонда се събират по 5% от месечните приходи от тези компоненти.По първото от тези две пера през миналата година са събрани 43,971 млн. лв., а по второто - 139,237 млн. лв.Фондът за енергийна сигурност беше създаден в средата на 2015 г. с цел покриване на разходите на обществения доставчик НЕК, идващи от задълженията му за изкупуване на електроенергия по преференциални цени.


title: Търси се концесионер на интермодалния терминал в Пловдив

maintext:
[Трейс Груп Холд]
Правителството реши да започне процедура за отдаване на концесия на интермодалния терминал в Пловдив за срок от 27 години.
Целта е да бъдат привлечени частни инвеститори в поддръжката и развитието на транспортната инфраструктура в България и да се оптимизират услугите по обработка на товари, се казва в съобщението на пресслужбата.
Обявлението ще бъде публикувано в "Официален вестник" на Европейския съюз. След това цялата документация за концесията ще бъде публикувана на интернет страницата на Министерството на транспорта, информационните
технологии и съобщенията и достъпът до нея ще е пълен и безплатен.
Терминалът за интермодални превози се изгражда от "Трейс груп" с еврофинансиране по програма "Транспорт" в района на гара Т. Каблешков, част от ж.п. възел Пловдив. Върху площ от 71 450 м² там са предивдени площадка за товарене и разтоварване, за складиране на контейнерите, места за хладилници, административна сграда, митнически склад, паркинги за товарни и леки автомобили и КПП. Крайният срок е 6 декември, възложител е НКЖИ, а бюджетът е 14 млн. лв.


title: "Барселона" се задържа на две точки от върха след обрат срещу "Севиля"

maintext:
Каталунците стигнаха до труден обрат и така избегнаха втора поредна загуба във всички турнири
"Барселона" взе ценна победа срещу "Севиля" като гост в най-интересния мач от 11-ия кръг на Примера дивисион.Каталунците стигнаха до обрат с 2:1 с голове на Лионел Меси и Луис Суарес, след като преди това андалусийците бяха повели чрез Витор Витоло.По този начин играчите на Луис Енрике събраха общо 25 точки и запазиха изоставането си от лидера "Реал" (Мадрид) на само две точки. "Севиля" пък остава на пето място с 21 точки и пропусна добра възможност да влезе в топ 3. Четъврти е "Атлетико" (Мадрид) със същия актив, а трети - "Виляреал" с 22.През първия половин час домакините напълно контролираха играта и не позволяваха на съперника си да изнасят топката напред. Първото положение в двубоя обаче бе за каталунците още във втората минута. Луис Суарес стреля опасно, но Серхио Рико се намеси добре и изби.В 15-ата минута Серхи Роберто изпусна Виктор Витоло след дълго подаване, което го изведе очи в очи с Тер Стеген. Испанското крило напредна и прати топката в мрежата за 1:0. В 29-ата минута "Севиля" имаха добра възможност за втори гол, след като Вието центрира отляво и топката попадна в Сарабия. Вместо да стреля обаче, той реши да върне с пета назад и така уби скоростта на атаката и тя не доведе до нищо.Домакините продължиха да бъдат по-активни, но постепенно каталунците успяха да изравнят играта, а в 43-ата минута и резултата. Неймар залъга няколко футболисти в наказателното поле и върна назад към Меси, който стреля точно от границата на наказателното поле.През втората част ролите се размениха и "Барселона" започна сериозна офанзива, но Иван Ракитич и Меси на два пъти направиха пропуски. В 61-ата обаче логичното се случи и гостите стигнаха до пълен обрат с второто си попадение. Меси изведе перфектно Луис Суарес, а той нямаше проблеми да завърши успешно атаката.До края играчите на Луис Енрике имаха още няколко добри атаки, но Суарес не успя да ги завърши с гол и така резултатът се запази.


title: "Монтана" иска да върне Нджонго Присо в България

maintext:
Присо не е изиграл нито една минута в кипърското първенство през този сезон
[LAP.bg]
"Монтана" е много близо до привличането на бившия играч на ЦСКА Нджонго Присо. 27-годишното крило ще подсили тима от Северозапада по време на зимната пауза, твърди "Меридиан мач".Присо изкара един сезон в българския футбол - 2012/2013 г., кoгато записа три гола в 33 мача за ЦСКА. Той дори беше на път да донесе титла на червените, но удари греда в директния сблъсък с "Лудогорец" в последния кръг, спечелен от разградчани с 1:0.След като напусна А група, Присо игра две години в румънския "Петролул". След това изкара кратки периоди в унгарския "Дьор", малтийските "Валета" и "Слиема уондърърс", а в момента се състезава за кипърския "Ермис" (Арадипу).Присо обаче не е изиграл нито една минута в кипърското първенство и си търси нов отбор. Очаква се камерунецът да пристигне в България със съдействието на агента, който уреди трансфера на Франсис Нар в "Левски".